stanford-oval/wikipedia huggingface dataset:
ג'אנג יאנג
ביוגרפיה > כמצביא

לאחר מותו של הגנרל הו ג'ין ועלייתו של הגנרל דונג ג'וו (אנ'), ג'אנג החליט לנסות להשתלט על מחוז שאנגדנג, אך הוא לא צלח בניסיון ההשתלטות. כשהמצביא יואן שאו (אנ') פתח בקמפיין נגד הגנרל דונג ג'וו, ג'אנג הצטרף למאבקו, אך לא הוטלו עליו משימות משמעותיות.
בשנת 191, יוּפֿוּלְווֹ (אנ'), מנהיג השיונגנו, התקומם כנגד יואן שאו וביקש את תמיכתו של ג'אנג, ג'אנג סירב לבקשת העזרה מה שהוביל לחטיפתו. לבסוף, כוחותיו של יואן שאו הביסו את יופולוו ושחררו את ג'אנג.
לאחר שחרורו, מונה ג'אנג על ידי הגנרל דונג ג'וו להיות מנהל מחוז חנוי, תפקיד אותו מילא עד שנת 196.
בשנת 192, ג'אנג עזר לחברו לוּ בּוּ (אנ'), שהנתקש בחיו של הגנרל דונג ג'וו, להתחבא מפני לי ז'ו (אנ'), יורשו של דונג ג'וו שרצה לנקום את מותו. לוּ בּוּ עזב לתקופה קצרה כדי להתחבא אצל יואן שאו, אך חזר בשנת 193 אל ג'אנג.
בשנת 194, שאל לוּ בּוּ את ג'אנג אם הוא מתכנן לבגוד בו ולהצטרף ללי ז'ו, ג'אנג הודה כי אכן בכוונתו לבגוד בו, אך עדיין להגן עליו בסתר מפני לי ז'ו. בכל מקרה, לא מעט אחרי לוּ בּוּ עזב סופית את ג'אנג ועבר אל המצביא ג'אנג מיאו (אנ').
בשנת 195, הגנרל דונג צ'נג (אנ') הביא את  קיסר סין, שְׂייֵן דִי (אנ'), למחוז חנוי בכדי להתחמק מכוחותיו של לי ז'ו. סיועו של ג'אנג לקיסר זיכה אותו בדרגת גנרל אנגאו (安國將軍, מילולית: "הגנרל שמרגיע את המדינה"). במשך כל אותה שנה, המליץ ג'אנג לקיסר כי כדאי לו לחזור לבירה לוו-יאנג, אך פמליית הקיסר סירבה לחזור. לבסוף, בשנת 196, ג'אנג ליווה את הקיסר בחזרה ללוו-יאנג. ובניגוד למצביאים אחרים בתקופתו, שנשארו קרובים לקיסר בשביל רווחם הפוליטי, ג'אנג חזר למחוז חנוי לאחר מילוי משימתו. על מעשיו זכה בתואר מרשל הגדול (大司馬).
בשנת 198, בזמן שצאו צאו התכונן לצאת לקרב כנגד לוּ בּוּ, ג'אנג התכונן גם הוא כדי לסייע ללוּ בּוּ. אולם ההכנות הללו נקטעו לאחר שנרצח על ידי פקודו יאנג צ'ו (楊醜) שניסה לאחר מכן להיכנע לצאו צאו אך נרצח.
ראו גם

צאו צאו
שושלת האן המזרחית
לקריאה נוספת

פָאן יֵה (אנ') (המאה ה-5), ספר האן המאוחרת.
ג'יהאן וו

| --- | --- |
אין תמונה חופשית
 לידה:  1986 (בן 38 בערך) צ'ונגצ'ינג, הרפובליקה העממית של סין 
 מדינה:  הרפובליקה העממית של סין 
 השכלה:  אוניברסיטת פקין 
 
ג'יהאן וו (בסינית: 吳忌寒) הוא מיליארדר סיני, מייסד Bitmain (יחד עם מיקרי ג'אן), וידוע כתומך נלהב של ביטקוין קאש.
בשנת 2013 ייסד וו את Bitmain Technologies, חברת הכרייה למטבעות דיגיטליים הגדולה בסין.
בשנת 2018 הוא היה מדורג 3 ברשימת 40 תחת 40 של Furtune. על שינויים עסקיים בחוד החנית של ענפי הכלכלה וטכנולוגיה. הונו האישי הוערך בשנת 2018 בכ-2.39 מיליארד דולר.
לוו תואר כפול בכלכלה ופסיכולוגיה מאוניברסיטת בייג'ינג.
הערות שוליים

↑  "Growing Pains For Bitcoin As Rival Factions Split The Currency In Two". 1 באוגוסט 2017. {{cite web}}:  (עזרה)
↑  "Fortune The Ledger 40 under 40: Jihan Wu". 29 ביולי 2018. {{cite web}}:  (עזרה)
↑  Datta, Deepan (2018-10-15). "Crypto Billionaires On The Rise In China Despite Crypto Ban" (באנגלית אמריקאית). נבדק ב-2018-11-08.
ערך זה הוא קצרמרבנושא אישים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יהאן וו".
ג'יהולוזאורוס

| ג'יהולוזאורוס |
| --- | --- |
 שלד של ג'יהולוזאורוס
תקופה
קרטיקון תחתון 126 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
משפחה:: ג'יהולוזאוריים
סוג:: ג'יהולוזאורוס
שם מדעי
 Jeholosaurus

ג'יהולוזאורוס (שם מדעי: Jeholosaurus) הוא סוג דינוזאור צמחוני שחי בתור הקרטיקון לפני 126 מיליון שנה.
מאובני הדינוזאור התגלו בשנת 2000, במחוז ליאונינג שבסין. גילה אותם הפלאונטולוג הסיני שו שינג וקרא להם על שם המחוז ההיסטורי "ג'יהול". ממצאי החפירות העלו מספר שלדים חסרים וגולגולת שבורה שכוסו באפר וולקני ונמצא שלד דומה באותו אזור, במצב יותר טוב. שני הממצאים היו של פרטים צעירים.
יצור זה היה קרוב משפחה של ההיפסילופודון. לא ברור מה היה גודלו של הבוגר משלדי הצעירים החלקיים. אורך הצעירים הגיע ל-70 ס"מ עם זנב באורך 35 ס"מ ולסת באורך 6.3 ס"מ. יצור זה נע על שתיים והסתובב בקבוצות קטנות ביער, מחפש מזון צמחי. שיניו החזקות עזרו לו לתלוש את העלים וללעוס אותם. מבנה השיניים מרמז שאולי יצור זה גיוון גם באכילת בשר של יצורים קטנים יותר.
בתרבות

דינוזאור זה הופיע בסדרה הכוכב דינוזאור שם נראה פרט אחד שנטרף על ידי להקה של סינאורניתוזאורוס.
ג'יהאד קבלאן

| --- | --- |
אין תמונה חופשית
 לידה:  1967 (בן 57 בערך)
 מדינה:  ישראל 
 השתייכות:   משטרת ישראל
 דרגה:    תת ניצב
 תפקידים בשירות
 מפקד מג"ב צפון  מפקד מג"ב ירושלים
 
ג'יהאד קבלאן הוא קצין בדימוס במשטרת ישראל בדרגת תת-ניצב, שירת כמפקד מרחב מג"ב ירושלים.
ביוגרפיה

קבלאן גדל בעספיא, בנו של איסמעיל קבלאן, הקצין הדרוזי הראשון בצה"ל וממקימי יחידת המיעוטים. בצה"ל שירת כלוחם, מפקד מחלקה ומפקד פלוגה בגדוד חרב וקצין מבצעים בחטיבת הערבה.
לאחר שירותו הצבאי עבר לשרת במשמר הגבול ושימש מפקד פלוגה. הוא יצא ללימודי תואר ראשון ובפברואר 1994 שימש מחליף למפקד פלוגת משמר הגבול בחברון. באותה עת אירע טבח מערת המכפלה ולאחריה נשאר קבלאן בשירות במרחב במשך שנתיים. בהמשך שירותו שימש מפקד מג"ב חברון ומפקד יחידת אבטחת מתקנים במחוז הצפון. ב-2001 מונה למפקד מג"ב צפון וב-2004 מונה למפקד מג"ב ירושלים בדרגת תת-ניצב. השתחרר ב-2005.
קבלאן נשוי ואב לארבעה. בנו הוא נווט הקרב הדרוזי הראשון בחיל האוויר. הוא בעל תואר ראשון במדעי המדינה והיסטוריה של המזרח התיכון מאוניברסיטת חיפה, בעל תואר שני במדעי המדינה מאוניברסיטת חיפה ובוגר המכללה לביטחון לאומי.
ג'ורדי לה פורג'

| --- | --- |
לוטננט-קומנדר ג'ורדי לה פורג', מתוך "מסע בין כוכבים: הדור הבא"
לוטננט-קומנדר ג'ורדי לה פורג', מתוך "מסע בין כוכבים: הדור הבא"
 שם סרט:  "מסע בין כוכבים: דורות" "מסע בין כוכבים: המפגש" "מסע בין כוכבים: המרד" "מסע בין כוכבים: נמסיס"
 תוכנית טלוויזיה:  "מסע בין כוכבים: הדור הבא" "מסע בין כוכבים: וויאג'ר"
 הופעה ראשונה:  פרק הבכורה של "מסע בין כוכבים: הדור הבא", 1987.
 הופעה אחרונה:  סרט הקולנוע "מסע בין כוכבים: נמסיס", 2002.
 מספר הופעות:  175 פרקים של "מסע בין כוכבים: הדור הבא" פרק אחד של "מסע בין כוכבים: וויאג'ר" ארבעה סרטי קולנוע
 יוצרים:  ג'ין רודנברי 
 גילום הדמות:  לוואר ברטון
 מידע
 גזע:  אנושי
 מין:  זכר
 מקצוע:  קצין בצי הכוכבים
 שיוך:  צי הכוכבים
 כלי נשק:  וייזור 
 אזרחות:  פדרציית הכוכבים המאוחדת
 דמויות קשורות
 משפחה:  סילביה לה פורג' - אימו אדוארד מ. לה פורג' - אביו אריאנה לה פורג' - אחותו ליאה ברהמס - אשתו (בעתיד אלטרנטיבי) אלנדרה - ביתו (בעתיד אלטרנטיבי) ברט - בנו (בעתיד אלטרנטיבי) סידני - ביתו (בעתיד אלטרנטיבי)
 חברים:  דאטה
 
לוטננט-קומנדר ג'ורדי לה פורג' (באנגלית: Geordi La Forge), בגילומו של השחקן האמריקאי לוואר ברטון, הוא דמות בדיונית ביקום הבדיוני של זיכיון "מסע בין כוכבים", המופיע בעיקר כדמות ראשית בסדרת הטלוויזיה "מסע בין כוכבים: הדור הבא", ובארבעת סרטי הקולנוע העלילתיים המבוססים על סדרה זו. הוא משרת על סיפון ספינת החלל אנטרפרייז-D, בעונה הראשונה - כנווט, והחל מהעונה השנייה - כמהנדס ראשי. הוא גם משמש כמהנדס ראשי של האנטרפרייז-E.
לה פורג' הוא באופן טבעי עיוור, כך שאחד מסימני ההיכר שלו בסדרה הוא מכשיר "וייזור" (VISOR) המאפשר לו לראות, אותו הוא מרכיב מעל עיניו; בשלושת סרטי הקולנוע האחרונים, הוייזור מוחלף בשתלי עיניים תותבים.
ליהוק

לפני שלאוור ברטון לוהק לתפקיד ג'ורדי לה פורג', טים רוס היה מתמודד רציני לתפקיד, וכמעט זכה בו. רוס, בסופו של דבר, לוהק לתפקיד טובוק בסדרה "מסע בין כוכבים: וויאג'ר".
לוואר ברטון נבחן לתפקיד בשנת 1986. קודם לכן הוא הופיע ב-"שורשים" ותוכניות רשת גדולות אחרות. הוא ציין כי "לפני שנים עשיתי סרט טלוויזיה בשם חדר מיון, וזו הייתה חוויה די עלובה. אבל היה מפיק בתוכנית הזאת, אדם בשם בוב יוסטמן ... שש, שבע שנים מאוחר יותר, אני מקבל שיחת טלפון מבוב יוסטמן והוא עובד בסרטי פרמאונט בסדרת "מסע בין כוכבים" חדשה והוא אמר שהוא זוכר שאהבתי את התוכנית הזו, יש לנו את הדמות הזאת, האם אתה מעוניין לבוא ולראות אותנו? ואני שאלתי האם ג'ין מעורב. הוא אמר שכן. ואני אמרתי שאני אהיה שם". רודנברי היה מרוצה מאוד מברטון כבר באודישן הראשון שלו.
ברטון גם ציין כי הוא חשש מתפקידו, משום שהוא חשש ש-"מסע בין כוכבים: הדור הבא" הולכת להיות כישלון.
לאורך כל הסדרה, בריטון היה מצויד בוייזור - סימן ההיכר המסחרי של ג'ורדי לה פורג', שהתגלה כדבר שמאוד לא נעים ללבוש.
במהלך הסדרה, דמותו של ברטון הייתה קצין ההנדסה הראשי, ובכך הוצגה לעיתים קרובות כמי שמתקנת מכונות או מגלה תופעות מדעיות חדשות. ברטון ציין כמה קשה לפעמים היה לומר בפנים רציניות את כל ה-"טרקנובאבל" (Treknobabble) שלה פורג' משתמש בסצנות האלה.
כשנשאל על הסצנות האהובות עליו, ברטון ענה שהוא אוהב במיוחד את ההרפתקאות בהולודק.
ביוגרפיה של הדמות

ג'ין רודנברי יצר את הדמות על מנת לכבד את זכרו של ג'ורג' לה פורג', מעריץ של הסדרה המקורית המשותק בארבע גפיים, שהלך לעולמו בשנת 1975.
במהלך הסדרה הצופים למדים כי ג'ורדי נולד עיוור, ועל כן הוא מרכיב מעל עייניו מכשיר וייזור (VISOR; ראשי תיבות של: מכשיר ראייה ותחליף איבר חושי), תותב בצורת קשת המחובר אל רקותיו ומעניק לו "ראייה". בהתממשקות ישירות אל המוח שלו, המכשיר מאפשר לו "לראות" את רוב הספקטרום האלקטרומגנטי - גלי רדיו, אינפרה-אדום, אולטרה-סגול, אבל לא תפיסה נורמלית של אור, אף על פי שזה מאפשר לג'ורדי לראות את קטעי האור הנראה של הספקטרום האלקטרומגנטי.
לה פורג' נולד ב-16 בפברואר 2335 במוגדישו, סומליה, בקונפדרציה האפריקנית על פני כדור הארץ לסילבה לה פורג', קצינת צי הכוכבים שלימים מונתה לקפטן ספינת החלל הרה (Hera), ולאדוארד מ. לה פורג', זואולוג-חייזרים בצי הכוכבים. כמו כן, יש לו אחות - אריאנה. הוא למד בבית הספר התיכון על שם "זפרם קוקרן", ולאחר מכן למד באקדמיה של צי הכוכבים, בשנים 2357-2353. בשנת 2357, הוא הוצב כקצין זוטר על סיפון ויקטורי (Victory) תחת פיקודו של קפטן זימבטה. לאחר מכן הוא הועבר אל ספינת החלל הוד (Hood), ביחד עם לוטננט-קומנדר (דאז) ויליאם רייקר, בשנים 2361–2364, אשר במהלכן הועלה לדרגת לוטננט זוטר.
בהזדמנות מסוימת, לה פורג' הרשים את קפטן ז'אן-לוק פיקארד בכל שנשאר ער כל הלילה על מנת לתקן מעבורת שפיקארד ציין שיש בה תקלה שולית. משנודע לו על כך, פיקארד החליט שהוא רוצה את ג'ורדי תחת פיקודו, על סיפון האנטרפרייז-D, אליה ג'ורדי שובץ כהגאי. בתחילת עונה 2, הוא הועלה לדרגת לוטננט והפך למהנדס הראשי. בעונה 3 הוא קודם לדרגת לוטננט-קומנדר, ונשאר בדרגה זו עד לתום משך הסדרה וסרטי הקולנוע שאחריה.
בשנת 2372, ג'ורדי מועבר לשרת על סיפון האנטרפרייז-E, ספינת חלל מדגם Sovereign. כאשר הספינה חוזרת אחורה בזמן אל המאה ה-21, הוא עובד לצידו של ד"ר זפרם קוקרן ועוזר לו לשגר בהצלחה מכדור הארץ את ספינת החלל הראשונה עם מנוע עיוות, אשר כתוצאה מכך נוצר המגע הראשון בין האנושות לבין הוולקנים.
במהלך האירועים אשר מתרחשים בסרט "מסע בין כוכבים: המרד", לה פורג' מתחיל לחוש כאבים בעייניו אחרי שהייה קצרה על פני כוכב לכת מסתורי. ד"ר קראשר מסירה את השתלים שבעיניים ומגלה כי עצבי הראייה שלו צמחו מחדש והוא מסוגל לראות באופן טבעי ונורמלי. אפקט זה נגרם על ידי תכונות הריפוי של הטבעות הפלנטריות של מערכת הכוכבים בא'קו, ובאותה העת, עלתה ההשערה שהשפעה תתפוגג לאחר שלה פורג' יעזוב את בא'קו השערה זו הוכחה כנכונה; לה פורג' שב להרכיב את השתלים בסרט הקולנוע "מסע בין כוכבים: נמסיס".
במהלך האירועים המתוארים ב-"Star Trek: Countdown" (מיני סדרת קומיקס, המשמשת כפריקוול קאנוני לסרט "סטארטרק" משנת 2009), קומנדר ג'ורדי מתאחד עם דאטה ופיקארד במהלך ניסיון לעצור סופרנובה מסיבית שמאיימת על כל הקיום. ג'ורדי, בסופו של דבר, מעצב את ה"מדוזה", החללית המתקדמת אותה מטיס השגריר ספוק בסרט.
ביוגרפיה של הדמות > קווי זמן חלופיים

בציר הזמן החלופי המתואר בפרק "All Good Things...‎", פרק סיום הסדרה של "מסע בין כוכבים: הדור הבא", בשנת 2395 לה פורג' נשוי לליאה ברהמס, ולהם שלושה ילדים - אלנדרה, ברט וסידני. הוא עזב את צי הכוכבים והפך לסופר. עם זאת, אירועים אלו עשויים שלא לקרות בגלל הסטייה של קו הזמן בקיצו של הפרק.
בשנת 2390 של העתיד החלופי המתואר בפרק "Timeless" של "מסע בין כוכבים: וויאג'ר", לה פורג' הוא הקפטן והמפקד על ספינת החלל צ'לנג'ר (Challenger), העושה כמיטב יכולתו כדי לעצור את הארי קים וצ'אקוטי מלשנות את קו הזמן. בפרק זה, היו לו מיקרו-שתלים בתוך עייניו, המאפשרים לו לראות ללא הצורך להרכיב וייזור. עם זאת, קים וצ'אקוטי מצליחים במשימתם, מוחקים את קו הזמן החלופי. אף על פי שניסה כמיטב יכולתו כדי לעצור אותם, לה פורג' מגלה סימפתיה למעשיהם ואף מציע חנינה מלאה אם הם יפסיקו. כשהם מסרבים, לה פורג' נאלץ לתקוף, אבל מאחל להם בהצלחה ואומר כי במקומם, הוא בטח היה עושה את אותו הדבר. כאשר הספינה של הקבוצה סובלת מבקיעה של ליבת מנוע העיוות, והוא עומד להתפוצץ, הוא מציע לשגר אותם על סיפון ספינתו כדי שיוכלו לשרוד, אך הם מסרבים ואומרים לו להתרחק למרחק בטוח, וכך הוא עושה.
בעתיד אלטרנטיבי (המעוצב ומוצג בהולודק ונראה בפרק "Future Imperfect" של "מסע בין כוכבים: הדור הבא"), לה פורג' עבר השתלת עיניים משובטות, ולא היה זקוק עוד לוייזור שלו.
תגובות

מבקרים ומעריצים הגיבו בחיוב לדמות. ברטון עצמו התלונן על היעדר עלילות רומנטיות עבור הדמות שלו. לפחות מחקר אקדמי אחד מציין כי מתוך שבע דמויות ראשיות שחורות בזיכיון "מסע בין כוכבים", רק לה פורג' וטובוק "באמת יכולים להיחשב כחנונים, ואף אחד מהם לא משתווה עם החנוניות יוצאת הדופן של וסלי קראשר המתבגר". לדברי ד"ר רון איגלש, בניית דמותו של לה פורג' עומדת בסטנדרטים של אפרו-פוטוריזם.
הערות שוליים

↑  Geordi La Forge – Memory Alpha, the Star Trek Wiki
↑  Adam Schrager, The Finest Crew in the Fleet: The Next Generation Cast On Screen and Off. New York: Wolf Valley Books (1997): 75. "The initial description of Lieutenant Geordi La Forge ... in the 1986 casting call that went out to talent agencies was as a: "20-25-year-old black man ... young ... but quite mature and is best friends with Data. Please do not submit any 'street' types, as Geordi has perfect diction and might even have a Jamaican accent. Should be able to do comedy well.""
1 2  Auditioning for Geordi
↑  Schrager (1997): 76
↑  VISOR Pain
↑  Technobabble
↑  The acting of science
↑  Nemecek, Larry (1992). "Rebirth".  In Stern, Dave (ed.). The Star Trek The Next Generation Companion. 1230 Avenue of the Americas, New York, NY 10020: Pocket Books. p. 15. ISBN 0-671-79460-4.{{cite book}}:  תחזוקה - ציטוט: location (link)
↑  הפרק "Interface" של "מסע בין כוכבים: הדור הבא".
1 2  סרט הקולנוע "מסע בין כוכבים: המפגש".
1 2  הפרק "Conundrum" של "מסע בין כוכבים: הדור הבא".
↑  הפרק "Elementary, Dear Data" של "מסע בין כוכבים: הדור הבא".
↑  הפרק "The Next Phase" של "מסע בין כוכבים: הדור הבא".
↑  סרט הקולנוע "מסע בין כוכבים: המרד".
↑  Star Trek: Countdown #3-4
↑  Ron Eglash, "Race, Sex, and Nerds: From Black Geeks To Asian American Hipsters" Social Text 20.2 (2002): 55
↑  Eglash, ibid. "Afrofuturism", in contrast, challenges both the implicit whiteness of nerds and the explicit technological absence of both realist and romantic black essentialisms."
| מסע בין כוכבים: הדור הבא |
| --- | --- | --- |
| יוצר הסדרה | ג'ין רודנברי |  |
| שחקנים ראשיים | פטריק סטיוארט • ג'ונתן פרייקס • לוואר ברטון • מייקל דורן • גייטס מק'פאדן • מרינה סירטיס • ברנט ספיינר • ויל ויטון • דניס קרוסבי • דיאנה מולדואר |  |
| דמויות ראשיות | ז'אן-לוק פיקארד • ויליאם רייקר • ג'ורדי לה פורג' • וורף • בוורלי קראשר • דיאנה טרוי • דאטה • וסלי קראשר • טאשה יאר • קתרין פולאסקי |  |
| דמויות משנה | מיילס או'בריאן • רג'ינלד בארקלי • גאורון • גאינן • רו לארן • סארק • סילה • זפרם קוקרן • קיו • קיילאס • תומאס רייקר |  |
| גזעי חייזרים | אל-אוריאנים • אנדרואיד • באג'ורנים • בטאזואיד • בורג • וולקנים • פרנגי • קיו • קרדאסים • קלינגונים • רומולאנים |  |
| מושגים | אנטרפרייז-D • אנטרפרייז-E • הולודק • וייזור • טרנספורטר • מאקי • מנוע עיוות • משכפל • מתרגם אוניברסלי • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| סרטי הקולנוע | דורות • המפגש • המרד • נמסיס |  |
| פרקים בולטים | Encounter at Farpoint • The Big Goodbye • Pen Pals • Q Who • Yesterday's Enterprise • The Best of Both Worlds • Redemption • Darmok • The Outcast • The Inner Light • All Good Things... |  |
| ראו גם | זיכיון מסע בין כוכבים • מסע בין כוכבים: פיקארד • אימזדי |  |
קפטן סילביה לה פורג', אמא של ג'ורדי לה פורג'; מתוך "מסע בין כוכבים: הדור הבא", 1993.
קומנדר אדוארד מ. לה פורג', אבא של ג'ורדי לה פורג'; מתוך "מסע בין כוכבים: הדור הבא", 1993.
ג'וזף בוטום

ג'וזף הנרי בוטום (באנגלית: Joseph Henry Bottum‏; 17 באוגוסט 1903 – 4 ביולי 1984) היה פוליטיקאי ומשפטן אמריקאי, שכיהן כחבר הסנאט של ארצות הברית מטעם מדינת דקוטה הדרומית. לאחר כהונתו בסנאט היה שופט בבית המשפט הפדרלי לערעורים עבור הסבב השמיני.
ביוגרפיה

בוטום נולד בעיר פולקטון שבדקוטה הדרומית והתחנך בבתי הספר הציבוריים של העיר. בוטום הוא נצר למשפחה של פוליטיקאים: סבו מצד אביו, הנרי בוטום, היה חבר בית המחוקקים של מדינת ויסקונסין סבו מצד אמו, דריוס ס. סמית', היה חבר בסנאט של דקוטה הדרומית ואביו, ג'וזף ה. בוטום, היה גם הוא חבר הסנאט של דקוטה הדרומית. הוא למד במכללת ינקטון ובאוניברסיטת דקוטה הדרומית בשנים 1920–1921. הוא סיים לימודיו הגבוהים בבית הספר למשפטים של אוניברסיטת דקוטה הדרומית אשר שוכנת בוורמיליון ב-1927. באותה השנה התקבל ללשכת עורכי הדין של דקוטה הדרומית וב-1928 החל לעבוד כעורך דין בסיינט פול, בירת מינסוטה.
בשנים 1932–1936 היה בוטום תובע בעיר הולדתו פולקטון. משנת 1937 היה מנהל מערך המיסוי של מדינת דקוטה הדרומית עד ל-1943. ב-1942 הפסיד בבחירות המקדימות שנערכו במפלגה הרפובליקנית לשם בחירת מועמד המפלגה לתפקיד מושל דקוטה הדרומית, ושמונה שנים מאוחר יותר, ב-1950, כשל בניסיונו להתמודד למועמדות המפלגה הרפובליקנית לבית הנבחרים של ארצות הברית.
ב-1961 נבחר לתפקיד סגן מושל דקוטה הדרומית, וכיהן בתפקיד זה זמן קצר עד ל-1962. ב-9 ביולי 1962 מונה לסנאט של ארצות הברית במטרה למלא את שארית כהונתו של פרנסיס קייס, אשר נפטר בעודו מכהן בתפקיד. הוא כיהן בסנאט עד ראשית ינואר 1963, יום התכנסות הקונגרס ה-88 של ארצות הברית. בבחירות אמצע הכהונה ב-1962 היה מעמד המפלגה הרפובליקנית לסנאט האמריקאי, אך הפסיד במירוץ צמוד במיוחד (50.1%-49.9%) לג'ורג' מקגוורן, מועמד המפלגה הדמוקרטית.
בוטום הלך בעקבות אביו, ג'וזף הנרי בוטום האב אשר היה שופט בבית משפט לערעורים, ופתח בקריירת שיפוט. בין השנים 1965 עד 1980 כשופט בבית המשפט הפדרלי השמיני לערעורים של ארצות הברית. בוטום היה תושב רפיד סיטי עד למותו. הוא נטמן בבית העלמין פָיין לון השוכן בעיר.
הערות שוליים

↑  ג'וזף בוטום, באתר VoteView (באנגלית)
| --- | --- |
בקרת זהויות :  LCCN: no2006102189  US Congress: B000656  VIAF: 76078202   WorldCat (עם VIAF): 76078202
בקשסנטאנדראש

| --- | --- |
סמל בקשסנטאנדראשסמל בקשסנטאנדראש

הסכר על נהר שלושת הקרש
 מדינה:  הונגריה הונגריה
 חבל:  המישור הגדול הדרומי
 מחוז:  בקש בקש
 נפה:  נפת סרווש
 שטח:  77.45 קמ"ר
 אוכלוסייה:  ‏
  ‑ בכפר:  3,303 (1 בינואר 2024)
 קואורדינטות:  46°52′00″N 20°29′00″E﻿ / ﻿46.866667°N 20.483333°E﻿ / 46.866667; 20.483333 
 אזור זמן:  UTC +1
 http://www.bekesszentandras.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בקשסנטאנדראש(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בקשסנטאנדראש  he tabBackground:;tabBorder:#aaa;defaultTab:0;
בקשסנטאנדראש (בהונגרית: Békésszentandrás) הוא כפר גדול במחוז בקש, שבנפת סרווש.
מיקום

היישוב ממוקם בשער המערבי של מחוז בקש, 5 ק"מ ממערב לעיר בת ה-15,000 תושבים סרווש. מיקומו של היישוב נקבע במידה רבה על ידי העובדה כי האגם (למעשה) החמישי בגודלו בהונגריה שנוצר מענף "מת" של הנהר שלושת הקרש נמצא כיום בשטחו של הכפר. לכן, רבים רואים בו את הכפר היפה ביותר במישור ההונגרי הגדול. יש יותר מ-500 בתי נופש של סוף שבוע ביישוב, בעיקר לאורך המים של האגם הזה שנוצר, כך שהוא מעניק אופי תיירותי רציני ליישוב. השכנים: מזטור מהצפון - סרווש מהמזרח, סנטש מהדרום. יש גם קשר קל עם הגבול האדמיניסטרטיבי שלשל קונסנטמארטון. בהונגריה, בקשסנטאנדרש הוא בין היישובים שכמות המשקעים בו הוא הקטן ביותר.
מיקום > נגישות

הכביש הראשי 44 לאורך מסלול קצ'קמט - בקשצ'אבה - גיולה עובר בכפר הגדול, ולכן זהו נתיב הגישה הברור ביותר מהערים הגדולות יותר של קצ'קמט ובקש.
היסטוריה > ימי הביניים

בקשסנטאנדראש בשם סנטאנדראש (Szentandrás) היה מיושב כבר בעידן ארפאד (היישוב נקרא על שם השליח אנדראס הקדוש שכנסייה הוקמה לכבודו כבר במאה ה-13. שם היישוב הוזכר לראשונה בתעודות בשנת 1297 בצורה של אנדרה (Andree) ולאחר מכן בשנת 1329 כ-Zenthonduryas, בשנת 1330 כ-Zenthandreas. בשנת 1504 הוא נכתב בשם Túr-Szentandrás.
היישוב שהיה סביב הכנסייה הפך כנראה לא מיושב במהלך הפלישה המונגולית לאירופה.
היסטוריה > הכיבוש הטורקי

בתקופת השלטון הטורקי בשנת 1596, יחד עם יישובים רבים אחרים במישור הגדול הדרומי, נהרסה גם סנטאנדראש. מאוחר יותר יושב מחדש, אך בשנת 1648 הוא מוזכר רק ככפר קטן.
בעל הבית הטורקי היה הסולטאן בעצמו ולכן כל האזור השתייך לאחוזות ה"האס" כביכול (בסיווג האדמות המינהלי-צבאי העות'מאני, האס היה אחוזה עם הכנסות) ולכן גורלו היה נסבל יותר מזה של הכפרים האחרים, שם בעלי הבית הטורקים השתנו לעיתים קרובות. מצד שני, גם נסיכי טרנסילבניה ההונגרים ראו בכפר את תחום סמכותם ולכן העניקו אותו לחסידיהם, מבלי לקחת בחשבון את זכויותיהם של בעלי האדמות הקודמים.
היסטוריה > המאות 18–19

התושבים הראשונים של הכפר השהתיישבו מחדש והגיעו לשם בשנת 1719, בעיקר מהכפר הגדול קבה. בשנת 1722 הצטרפו אליהם משפחות חדשות, אך אפילו בשנת 1725 הכפר כלל רק 25 משפחות צמיתות. הכפר הוכה שוב במגפת הדבר של 1739 כאשר 228 מתושביו מתו. בשנת 1742 התיישבו סלאבונים לותרניים בסנטאנדראש, עם אוכלוסייה מעורבת בהונגרים.
היסטוריה > המאה ה-20

בין שתי מלחמות העולם סיפק מפעל האריגה גאסנר עבודות למקומיים. המפעל שוכן בבניין הטירה.
היסטוריה > קהילה יהודית

בשנת 1880 חיו בכפר 215 יהודים שרובם עזבו ובשנת 1930 חיו בכפר רק 50. בשואה הושמדה כל האוכלוסייה היהודית הקטנה של בקשסנטאנדראש.
אתרים בעלי חשיבות

בית העירייה
כנסייה קלוויניסטית
כנסייה קתולית
בית קברות יהודי (עם מצבות מתחילת המאה ה-19)
אנדרטת שואה בגן החזית (1994)
טירת לדרר
טירת הוניאדי-רודניאנסקי
ילידי המקום

יאקאב פויה (במקור: יעקב פולק) דוקטור למדע המדינה, עורך דין, יהודי-הונגרי פרופסור באוניברסיטה וחבר נספח של האקדמיה ההונגרית למדעים. הוא אביו של ג'ורג' פוליה המתמטיקאי והפיזיקאי.
הערות שוליים

↑  "Időjárási rekordok Magyarországon (csapadék)". אורכב מ-המקור ב-2013-10-04.
↑  Haan Lajos: Békés vármegye hajdana. I. Történelmi rész (Pest, 1870) Békés vármegye egyes helyei, városok, faluk, puszták, 112. o.
↑  "Békésvármegye története. II. kötet (1896) | Arcanum Digitális Tudománytár". adt.arcanum.com.
↑  "Békésvármegye története. II. kötet (1896) | Arcanum". adt.arcanum.com.
↑  "Archivált másolat". אורכב מ-המקור ב-2018-07-12.
↑  Békésszentandrás nagyközség önkormányzata/ Hévizi Róbert: Újra élet van a Rudnyánszky kastélyba
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת סרווש |
| --- | --- | --- |
| יישובים | סרווש • בקשסנטאנדראש • קונדורוש • אורמניקוט • קרדוש • צ'בצ'וד |  |
| --- | --- |
בקרת זהויות :  NLI: 987007537830805171  GND: 1127781545  LCCN: n94060182  VIAF: 139710340   WorldCat (עם VIAF): 139710340
ג'יהאד מוחייסן

| --- | --- |
אין תמונה חופשית
 לידה:  14 בדצמבר 1970 ג'באליה, רצועת עזה 
 פטירה:  19 באוקטובר 2023 (בגיל 52) שיח' רדואן, רצועת עזה 
 מדינה:  מדינה פלסטינית 
 דרגה:  מייג'ור גנרל 
 פעולות ומבצעים
 מלחמת חרבות ברזל 
 
ג'יהאד מוחייסן (בערבית: جهاد محيسن, בתעתיק מדויק: גִ'האד מחיסן; 14 בדצמבר 1970 – 19 באוקטובר 2023) היה פעיל חמאס שכיהן כקצין ביטחון פלסטיני בכיר, ראש כוחות הביטחון הלאומי הפלסטינים ברצועת עזה. הוא חוסל יחד עם משפחתו בתקיפה אווירית של חיל האוויר הישראלי במהלך מלחמת חרבות ברזל.
ב-19 באוקטובר 2023 הודיע דובר צה"ל כי מוחייסן חוסל במהלך תקיפות חיל האוויר הישראלי על שכונת שיח' רדואן שבצפון עזה כחלק ממלחמת חרבות ברזל.
ראו גם

סיכולים ממוקדים במלחמת חרבות ברזל
הערות שוליים

↑  "Palestinian National Security Forces head killed in Israeli airstrike in Gaza". Firstpost. 2023-10-19. ארכיון מ-19 באוקטובר 2023. נבדק ב-2023-10-19. {{cite web}}:  (עזרה)
1 2 3  "Who was Palestinian army leader Jihad Muheisen killed in Israeli attack". Ground Report. 2023-10-19. ארכיון מ-19 באוקטובר 2023. נבדק ב-2023-10-19. {{cite web}}:  (עזרה)
↑  "Breaking News: IDF Eliminates Hamas's Head Of National Security Force Major General Jihad Muheisen". TimesNow (באנגלית). 2023-10-19. ארכיון מ-19 באוקטובר 2023. נבדק ב-2023-10-19. {{cite web}}:  (עזרה)
↑  Fabian, Emanuel. "Senior Palestinian security officer said killed in Gaza strike". Times of Israel (online). ארכיון מ-19 באוקטובר 2023. נבדק ב-2023-10-19. {{cite web}}:  (עזרה)